Olíuverkið Fjölnismenn eftir Jóhannes S. Kjarval seldist á metverði, 10,8 milljónir í gærkvöld, hjá uppboðshúsinu Fold. Verkið hefur fjórfaldast í verði síðan það var síðast selt fyrir nokkrum árum.
Fold uppboðshús stóð fyrir vefuppboði í gærkvöld. Meðal verka var olíuverkið Fjölnismenn eftir Kjarval sem var upphaflega í eigu Ragnars í Smára. Mikill áhugi var fyrir verkinu og buðu þátttakendur í það fram á síðustu mínútu. Það seldist á metverði, 10,8 milljónir, þegar öll gjöld eru tekin með. Á verkinu má sjá höfuð mannanna fjögurra sem stóðu að tímaritinu Fjölni í Kaupmannahöfn. Verkið seldist í Danmörku fyrir nokkrum árum á 2,5 milljónir og hefur verð þess því fjórfaldast á stuttum tíma. Jóhann Ágúst Hansen, uppboðshaldari, segir að uppgangur hafi orðið í verkum Kjarvals að undanförnu.
fyrir utan að það er svolitill uppgangur með verk Kjarvals núna.
Aukning hefur orðið á sölu frá upphafi covidfaraldursins. Mörg met voru slegin á uppboði gærkvöldsins. Jóhann telur það vera vegna þess að fólk verji nú meiri tíma heima hjá sér en áður.
ég held að það sé, hafi svoldið að segja, það eyðir meiri tíma heima hjá sér og er að hugsa meira um heimili sitt og nærumhverfi sitt heldur en skíðaferðir.